CELEX: 31986D0600
Language: el
Date: 1986-11-28 00:00:00
Title: 86/600/ΕΟΚ: Απόφαση της Επιτροπής της 28ης Νοεμβρίου 1986 για τη βελτίωση της αποτελεσματικότητας των γεωργικών διαρθρώσεων στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31986D0600

86/600/ΕΟΚ: Απόφαση της Επιτροπής της 28ης Νοεμβρίου 1986 για τη βελτίωση της αποτελεσματικότητας των γεωργικών διαρθρώσεων στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 09/12/1986 σ. 0012

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Νοεμβρίου 1986  για τη βελτίωση της αποτελεσματικότητας των γεωργικών διαρθρώσεων στην Ελλάδα, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (86/600/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25,  Εκτιμώντας:  ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ελληνική κυβέρνηση κοινοποίησε την απόφαση αριθ. 691/86 της 20ής Ιουνίου 1986 της Επιτροπής Τιμών και Εισοδημάτων σχετικά με την έγκριση του προγράμματος για τη χορήγηση οικονομικών ενισχύσεων στις ορεινές και μειονεκτικές περιοχές για το 1986·  ότι, σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, λαμβανομένης υπόψη της προαναφερθείσας κοινοποίησης, οι διατάξεις που αφορούν την εφαρμογή του τίτλου ΙΙΙ του κανονισμού (ΕΟΚ) αριθ. 797/85, οι οποίες ισχύουν στην Ελλάδα, εξακολουθούν να πληρούν τις προϋποθέσεις για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·  ότι οι προαναφερθείσες διατάξεις πληρούν τους όρους και το στόχο του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων, όσον αφορά τα θέματα χρηματοδότησης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που αφορούν την εφαρμογή του κανονισμού (ΕΟΚ) αριθ. 797/85, οι οποίες ισχύουν στην Ελλάδα, εξακολουθούν να πληρούν, λαμβανομένης υπόψη της απόφασης αριθ. 691/86 της 20ής Ιουνίου 1986 της Επιτροπής Τιμών και Εισοδημάτων σχετικά με την έγκριση του προγράμματος για τη χορήγηση οικονομικών ενισχύσεων στις ορεινές και μειονεκτικές περιοχές για το 1986, τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 28 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.